Τζακ Χάρπερ

Ο Τζακ Χάρπερ (αγγλικά : Jack Edwin Harper), (8 Απριλίου 1914-17 Ιανουαρίου 2015),  ήταν Αυστραλός πρωταθλητής της αντισφαίρισης. Ως ερασιτέχνης αντισφαιριστής αγωνίστηκε κυρίως στη δεκαετία του 1930 και του 1940. 

Έφτασε στους προημιτελικούς του Αυστραλιανού πρωταθλήματος το 1946 και ήταν στον τελικό του διπλού το 1937 με συμπαίκτη τον	Τζον Μπρόμγουιτς όπου έχασαν από τους Άντριαν Κουίστ και Ντον Τέρνμπουλ. Στο Γουίμπλεντον στο διπλό είχε φτάσει στα ημιτελικά το 1948 και στο μεικτό στον τρίτο γύρο το 1947.

Τον Απρίλιο του 1946 ο Χάρπερ νίκησε τον J. Sandiford με 6-0, 6-0 στο Surrey Open Hard Court Championships σε έναν αγώνα που διήρκεσε 18 λεπτά, ο μικρότερος σε διάρκεια αγώνας στην ιστορία στο απλό. Το 1946 στο πρωτάθλημα της βόρειας Αγγλίας κέρδισε το απλό και το διπλό με συμπαίκτη τον Μακ Μαλφόι. Το 1949 στο Πρωτάθλημα αντισφαίρισης Ανατολικής Μεσογείου έχασε στον τελικό του απλού από τον Γκότφριντ φον Κραμ και με τον ίδιο συμπαίκτη κέρδισαν το διπλό.

Τελικοί σε τουρνουά Γκραντ σλαμ

Διπλό αντρών

Παραπομπές 

Αυστραλοί αθλητές της αντισφαίρισης